b'\n_START_ARTICLE_\nSerek\n_START_SECTION_\nZgodovina\n_START_PARAGRAPH_\nEden najpomembnej\xc5\xa1ih elementov kraljeve oznake in identitete v starem Egiptu je bilo ime kralja, saj so faraoni skrbeli, da bi tudi prihodnje generacije poznale svoje kralje. Serek je bil prvi\xc4\x8d uporabljen \xc5\xbee pri vladarjih preddinasti\xc4\x8dnega obdobja, kar se je nadaljevalo skoraj vso zgodovino Egipta kljub uporabi kartu\xc5\xa1e. Prvi najdeni serek je serek faraona D\xc5\xbeeta iz prve dinastije. Serek  kralja Senusreta I., ki je bil kralj v obdobju dvanajste dinastije, hranijo v Metropolitanskem muzeju umetnosti v New Yorku. Sereki kraljev tridesete dinastije so tudi ohranjeni. _NEWLINE_Serekh predstavlja kraljevo pala\xc4\x8do, prikazano v kombinaciji tlorisa in narisa. Pravokotni okvir je tloris, medtem ko je vzor\xc4\x8dasta povr\xc5\xa1ina predstavljala fasado. Serek je zarezan ali pobarvan s \xc4\x8drnilom. Vsebuje kraljevo ime, ki je bilo uporabljeno na razli\xc4\x8dne na\xc4\x8dine in je bila temeljna izjava o kraljevi ideologiji.  Ime kralja je bilo napisano s hieroglifom in Horom kot inkarnacijo boga neba.\n_START_SECTION_\nRazvoj\n_START_PARAGRAPH_\nNajzgodnej\xc5\xa1i sereki so bili prazni, ker je bil \xc5\xbee sam simbol sporo\xc4\x8dilo kraljeve oblasti. S\xc4\x8dasoma je kralj za\xc4\x8del pisati vanj tudi pridevek. V njih je prevladoval simbol Hora. Samo v obdobju druge dinastije so opazili spremembe pri oblikovanju imena Hora s Setom (zaradi za\xc4\x8dasne vi\xc5\xa1je pomembnosti boga Seta v kraljevi simboliki) in nato Hora-in-Seta (verjetno simbolizira zdru\xc5\xbeitev obeh delov kraljestva). Zakaj je pri\xc5\xa1lo do te spremembe, je bilo veliko razli\xc4\x8dnih mnenj, vendar to\xc4\x8den vzrok \xc5\xa1e vedno ni jasen.'